|  |
| --- |
| **Α. ΤΑΥΤΟΤΗΤΑ ΤΗΣ ΣΧΟΛΙΚΗΣ ΜΟΝΑΔΑΣ**  (καταγράφονται συνοπτικά τα χαρακτηριστικά και οι ιδιαιτερότητες της σχολικής μονάδας, που κρίνονται σημαντικά για την αποτύπωση της εικόνας του σχολείου) |
| **6/θέσιο 1ο Δημοτικό Σχολείο Κύμης**  **Διεύθυνση A'/θμιας Ευβοίας**  Κωδικός Σχολείου (ΥΠΑΙΘ): 9120127  Έδρα του Σχολείου (διεύθυνση): KYMH  Τηλέφωνο: 2222022419  Fax: 2222022419  e-mail: [mail@1dim-kymis.eyv.sch.gr](mailto:mail@1dim-kymis.eyv.sch.gr)  Ιστοσελίδα: blogs.sch.gr/1dimkymis  Διευθυντής Σχολικής Μονάδας: Καραγιάννης Δημήτρης  Πρόεδρος Συλλόγου Γονέων/Κηδεμόνων: Κουρεντζής Ευάγγελος  Ταυτότητα και όραμα του σχολείου μας  Το σχολείο ξεκίνησε τη λειτουργία του το 1904. Οι εργασίες θεμελίωσης και ανέγερσης έγιναν το 1896 ή 97, σύμφωνα με καταγραφή σε παλαιό ημερολόγιο σχολικής ζωής, ως καταγεγραμμένη μνήμη διευθυντή της μονάδας, ο οποίος υπηρέτησε μετά τον Β’ Παγκόσμιο Πόλεμο.  Η ανέγερσή του πραγματοποιήθηκε με χρήματα του Εθνικού Ευεργέτη Ανδρέα Συγγρού σε σχέδια του Τσίλερ. Η λειτουργία του ανεκόπη στη διάρκεια της γερμανικής κατοχής, κατά την οποία το κτίριο χρησιμοποιήθηκε ως διοικητήριο της γερμανικής κατοχικής δύναμης.  Έχει λειτουργήσει για αρκετά χρόνια ως 12/θ ώσπου το 1983, χωρίστηκε σε 1ο και 2ο Δημ. Σχολεία Κύμης. Με την υπ αριθμόν ΦΤΟ/300/135690/51 απόφαση του ΥΠΑΙΘ το 2013 εξελίχθηκε σε ΕΑΕΠ(Ενιαίου Αναμορφωμένου Εκπαιδευτικού Προγράμματος).Το αρχείο του συμπεριελάμβανε το Αρχείο του Ορφανοτροφείου (όπου λειτουργούσε Δημ. Σχολείο) και των δημοτικών σχολείων Παραλίας, Α. Ποταμίας και Πλατάνας Κύμης. Ιστορικά Ιδρύματα που ανέσυραν μνήμη και γνώση αρκετών δεκαετιών. Εκείνες οι καταγραφές με τις πένες της εποχής, τα καλλιγραφικά γράμματα επάνω στο ξεθωριασμένο χαρτί με τις κίτρινες αποχρώσεις, θα μου μείνουν αξέχαστες. Βιβλία που κουβαλούσαν ζωές. Το άγγιγμά τους και μόνο προκαλούσε δέος. Η τελευταία βεβαίωση σπουδών που εξέδωσα ήταν σε μια κυρία, κάτοικο Κατερίνης σήμερα, η οποία πρωτοφοίτησε στο Σχολείο μας το 1957.  Το σχολείο στέκεται περήφανο, παρά τις πληγές του, στο τέλος της ανηφορικής διαδρομής με τις στροφές στο δρόμο απο τη παραλία στα αριστερά μας και κοιτάζει το πέλαγος σαν ένα μεγάλο μπαλκόνι με τις νερατζιές και τις πορτοκαλιές του, με τα πεύκα και τις ελιές του. Το δυναμικό των μαθητών του σχολείου στοιχειοθετείται απο την Κύμη και τις γύρω περιοχές των οποίων τα σχολεία έχουν τεθεί εκτός λειτουργίας ή σε αναστολη. ( Πλατάνα, Α. Ποταμία, παραλία). Διοικητικά υπάγεται στη Δ/ση Π.Ε. ν. Ευβοίας. Το κτήριο αποτελείται απο δυο ορόφους: ισόγειο και 1ο. Στο ισόγειο στεγαζόταν το ο/μ τμήμα με το χώρο συντήρησης φαγητού ( ψυγείο και φουρνάκι), το εργαστήρι πληροφορικής, το γυμναστήριο, η αποθήκες και το μουσείο, το οποίο δημιουργήθηκε την σχολική χρονιά 2012-13, όταν ο γράφων, μαζί με τρεις ακόμη συναδέλφους, την Ελίνα Βαχανελίδου, την Σοφία Καπατσέλου και τον Γιώργο θεοδωρίδη καθαρίσαμε την αποθήκη του σχολείου, ταξινομήσαμε και συντηρήσαμε το πεπαλαιωμένο υλικό απο το οποίο προέκυψε η ιδέα του μουσείου σε χώρο βοηθητικό του κτηρίου, αφού επισκευάστηκε και αυτός απο τους προαναφερόμενους( καθάρισμα, βάψιμο, επενδύσεις, επισκευή πατώματος κλπ). Μουσείο που περιελάμβανε αρχειακό υλικό απο ιδρύσεως του σχολείου, πολύγραφο, ηχητικό υλικό, μέσα αναπαραγωγής εικόνας, θόλο φωτισμού, φωτογραφίες, βιβλία, θρανία, μαυροπίνακα. Επόμενο βήμα ήταν να εμπλουτιστεί το μουσείο, να γίνει απογραφή του υλικού και τα επίσημα εγκαίνια τον Μάιο του 2014- μια σειρά εκδηλώσεων που θα τις κάναμε στην λήξη του σχολικού έτους 2013-14. Αλλά δυστυχώς τα γεγονότα της 4/4/14 μας πρόλαβαν.  Στον πρώτο όροφο φιλοξενούνταν το γραφείο διδασκόντων, έξι αίθουσες διδασκαλίας, η αίθουσα διδασκαλίας του Τ.Ε.. Υπήρχε κεντρικός διάδρομος, στον οποίο είχαν κατασκευαστεί βιβλιοθήκες. Όσον αφορά τους οικονομικούς πόρους: δυσκολίες όπως παντού στη χώρα, οι οποίες αντιμετωπίζονται με την συνδρομή των γονέων και των εκπαιδευτικών( αγορά υλικών, συντήρηση μηχανημάτων, θέρμανση κλπ).  Μετά την εφιαλτική εμπειρία της καταστροφής του σχολείου μας αναδείχθηκε έντονα η εγγύτητα των σχέσεων μεταξύ των μαθητών και εκπαιδευτικών. Μέσα απο τις εβδομαδιαίες συναντήσεις του Συλλόγου διδασκόντων επισημαίνονται τυχόν προβλήματα και αλλαγές στην συμπεριφορά και απόδοση των παιδιών και σε συνεργασία και επαφή με τους γονείς δίνεται η προσφορότερη λύση για την υπερπήδηση δυσκολιών. Η συμμετοχή και η προσπάθεια είναι στο επίπεδο των ενδιαφερόντων όλων μας.  Το 1ο Δημοτικό σχολείο Κύμης θεωρείται το καμάρι της περιοχής, ιστορικό κτήριο, πολιτιστικό μνημείο πλέον, κάτι που επιβάλλει την άμεση επισκευή και επαναλειτουργία του. Οι περήφανοι όλοι όσοι πέρασαν είτε ως μαθητές είτε ως δάσκαλοι από το σχολείο. Ο εμπρησμός έκοψε την ανοδική πορεία του καθώς λειτουργούσε πλέον- παρά την εγωιστική χροιά- ως πρότυπο. Για αυτό το λόγο και άλλους πολλούς-που δημιουργήθηκαν από την καθημερινή τριβή μέσα από δημοκρατικές διαδικασίες, αλληλοκατανόηση, αλληλοϋποστήριξη χωρίς μικροανταγωνισμούς και σκοπιμότητες, στήριξη παιδιών και οικογενειών με προβλήματα-δώσαμε υπόσχεση να αναγεννηθούμε μέσα από τις στάχτες μας και να μην αφήσουμε όλα αυτά τα χρόνια προσπάθειας και προόδου να πάνε χαμένα και να γίνουν ένα με τη φωτιά.  Σε αυτά τα πρόσωπα, τα βλέμματα των παιδιών και όλων μας που βλέπαμε το Σχολείο ΜΑΣ να καίγεται το πρωινό εκείνης της Παρασκευής 4/4/14 ώρα 4 τα ξημερώματα δώσαμε υπόσχεση και όρκο να μην εγκαταλείψουμε. Να συνεχίσουμε και να συμβάλλουμε ο καθένας με τις δυνάμεις του να χτίσουμε κάτι καινούργιο και ομορφότερο.  Κάτι που φάνηκε άμεσα με την επαναλειτουργία του οργανισμού άμεσα, από τη Δευτέρα 7/4 χωρίς να χαθούν ώρες μαθημάτων, δραστηριοτήτων, ονείρων, ελπίδων.  Μέσα στις διακοπές του Πάσχα που ακολούθησαν διαμορφώθηκαν χώροι, έγιναν δωρεές, κινήθηκαν διαδικασίες ώστε να συνυπάρξουμε σε πρωινό ωράριο με το σχολείο που μας φιλοξενεί.  Με τη συνδρομή του τότε ΚΕΔΔΥ Εύβοιας και ύστερα από πρόσκλησή μας, μέσα στον Μάιο έγινε σύσκεψη κλιμακίου και έλαβαν χώρα δράσεις που συνέβαλαν στην άμβλυνση της πίκρας και απογοήτευσης τόσο σε παιδιά όσο σε γονείς και εκπαιδευτικούς.  Συνεχίζουμε δυνατά όλα αυτά τα χρόνια της κρίσης και της πανδημίας των τελευταίων μηνών. Μέσα σε όλο αυτό το αρνητικό και σκοτεινό κλίμα σχέσεις εδραιώθηκαν και η αρωγή της τοπικής κοινωνίας ήταν πολύ περισσότερο από συγκινητική.  Τον Μάιο του 2021 εργασίες αναστύλωσης του ιστορικού κτηρίου ξεκίνησαν ύστερα από συντονισμένες ενέργειες του δήμου Κύμης-Αλιβερίου, της Περιφέρειας Στερεάς Ελλάδας και του Υπουργείου Πολιτισμού με την υπόσχεση ότι η επόμενη σχολική χρονιά θα μας βρει επιτέλους στο Σχολειό μας.  Κατά το προηγούμενο σχολικό έτος 2020-21 φοιτούσαν 98 παιδιά, 57 αγόρια και 41 κορίτσια. |

Δημοσιεύεται στην ιστοσελίδα του σχολείου

|  |
| --- |
| **Παιδαγωγική και μαθησιακή λειτουργία** |
| **Θετικά σημεία**   1. Διδασκαλία, μάθηση και αξιολόγηση  * -Εφαρμογή καινοτόμων διδακτικών πρακτικών-> 3 * -Ενίσχυση ήπιων και ψηφιακών δεξιοτήτων μαθητών/τριών ->3 * -Εφαρμογή πρακτικών διαφοροποιημένης μάθησης ->4 * -Υποστήριξη ένταξης ευάλωτων ομάδων μαθητών/τριών και μαθητών/τριών με ειδικές εκπαιδευτικές ανάγκες ->4 * -Ανάπτυξη εκπαιδευτικού υλικού για την υποστήριξη της διδασκαλίας -> 4 * -Ενασχόληση με ομίλους, σχολικές δραστηριότητες, προγράμματα -> 4 * -Προετοιμασία για συμμετοχή σε σχολικούς διαγωνισμούς , σε πολιτιστικές, καλλιτεχνικές και αθλητικές δράσεις ->4  1. Σχολική διαρροή – φοίτηση  * Παρακολούθηση και μείωση της άτακτης/ σποραδικής φοίτησης και σχολικής διαρροής ->4 * Μέριμνα για τη μετάβαση μεταξύ εκπαιδευτικών βαθμίδων και προς την αγορά εργασίας ->4  1. Σχέσεις μεταξύ μαθητών/τριών  * Υποστήριξη και ενίσχυση της συνεργασίας μεταξύ μαθητών/τριών ->4 * Διαμόρφωση κλίματος αλληλοσεβασμού , εμπιστοσύνης και σεβασμού της διαφορετικότητας -> 4 * Διαμόρφωση τρόπων διαχείρισης εντάσεων και συγκρούσεων -> 4 * Πρόληψη και αντιμετώπιση σχολικής βίας και εκφοβισμού -> 4  1. Σχέσεις μεταξύ μαθητών/τριών και εκπαιδευτικών  * Καλλιέργεια κλίματος σεβασμού και εμπιστοσύνης μεταξύ μαθητών/ τριών και εκπαιδευτικών -> 4 * Υποστήριξη και ενίσχυση της συνεργασίας μαθητών/τριών και εκπαιδευτικών -> 4  1. Σχέσεις σχολείου -οικογένειας  * Ανάπτυξη διαύλων επικοινωνίας, υποστήριξη και ενίσχυση της συνεργασίας σχολείου- οικογένειας ->4 |
| **Σημεία προς βελτίωση**  Υστερούμε σχετικά με το Erasmus και το e-twinning αλλά υπάρχει η επιθυμία και ο προγραμματισμός το σχολείο να ενταχθεί στο άμεσο μέλλον. Το 2016 το σχολείο συμμετείχε μαζί με άλλα 11 σχολεία από όλη την Ελλάδα σε εβδομαδιαίο σεμινάριο στις Σπέτσες με θέμα "Τα ανθρώπινα Δικαιώματα στην Πράξη- Εκπαίδευση στην Ιδιότητα του Πολίτη" σε συνεργασία του ΥΠΑΙΘ με το European Wergeland Centre.Η θέληση υπάρχει και αν δεν μας απομονώσει και πάλι η πανδημία θα εκπληρωθούν οι επιθυμίες και υποχρεώσεις μας στο έπακρο. |
| **Διοικητική λειτουργία** |
| **Θετικά σημεία**  1. Ηγεσία – Οργάνωση και διοίκηση της σχολικής μονάδας   * Στοχοθεσία και προτεραιοποίηση στόχων ->4 * Διασφάλιση της εφαρμογής του σχολικού κανονισμού-> 4 * Αξιοποίηση του εκπαιδευτικού προσωπικού ->4 * Κατανομή και διαχείριση πόρων -> 1 * Προστασία, αξιοποίηση και εκσυγχρονισμός σχολικών χώρων- υποδομών -> 4   2. Σχολείο και κοινότητα   * Ενίσχυση σχέσεων και επιδίωξη συνεργασιών με φορείς -> 4 * Εξωστρέφεια – διάχυση καλών πρακτικών ->3 |
| **Σημεία προς βελτίωση**  Τα τελευταία χρόνια η έλλειψη του δικού μας σχολικού χώρου έχει λειτουργήσει σαν τροχοπέδη σε δράσεις και ανάπτυξη στον βαθμό που το εκπαιδευτικό προσωπικό θα ήθελε. Παρ΄ όλα αυτά θεωρούμε ότι με κανένα τρόπο δεν πρέπει να μειωθεί η προσπάθεια να είναι το σχολείο μας κέντρο πολιτισμού και δράσεων παρά τις όποιες δυσκολίες και ότι αυτή κατάσταση είναι προσωρινή και σύντομα πάλι θα λάμψουμε στο δικό μας περιβάλλον. |
| **Επαγγελματική ανάπτυξη των εκπαιδευτικών** |
| **Θετικά σημεία**   1. Συμμετοχή των εκπαιδευτικών σε επιμορφωτικές δράσεις  * Συμμετοχή σε επιμορφώσεις από αρμόδιους φορείς -> 4 * Σχεδιασμός και υλοποίηση επιμορφωτικών δράσεων με τη μορφή της ετεροπαρατήρησης -> 4 * Σχεδιασμός δράσεων ανάπτυξης του γλωσσικού και του επιστημονικού εγγραματισμού -> 3 * Σχεδιασμός και υλοποίηση επιμορφωτικών δράσεων σε συνεργασία με άλλα σχολεία -> 3  1. Συμμετοχή των εκπαιδευτικών σε εθνικά και ευρωπαϊκά προγράμματα  * Συμμετοχή σε δράσεις κοινωνικού ενδιαφέροντος κ.λπ -> 4 |
| **Σημεία προς βελτίωση**  Ένα πολύ σημαντικό μειονέκτημα αποτελεί η εναλλαγή εκπαιδευτικών κάθε χρόνο που εμποδίζει να υπάρξει μια ομαλή συνέχεια στην πορεία του σχολείου καθώς και η έλλειψη αυτών με την έναρξη της σχολικής χρονιάς με όσες δυσκολίες συνακόλουθα παρουσιάζονται μέχρι τον διορισμό τους ειδικά φέτος με την πληθώρα υποχρεώσεων που πρέπει να εκπληρωθούν σε συγκεκριμένες σύντομες προθεσμίες. |